VEJLE SPILDEVAND A/S Toldbodvej 20 7100 Vejle

Elsebeth Frost-Jensen Arkitekt og byplanlægger Lokal tlf.: 76 81 22 54 Mobil tlf.: 24 43 58 04 ELSFR@vejle.dk 23. februar 2026 J. nr.: 01.03.03-P19-49-26

Teknik & Miljø Plan & Energi Kirketorvet 22, 7100 Vejle Tlf.: 76 81 22 30 plan@vejle.dk Åbningstider Fremmøde Mandag-onsdag kl. 8-15 Torsdag kl. 8-17 Fredag kl. 8-14 Telefon Mandag-onsdag kl. 8-15 Torsdag kl. 8-17 Fredag kl. 8-14

Landzonetilladelse til midlertidig arbejdsplads, Grejs

I har den 2. februar 2026 søgt om at tilladelse til at etablere en midlertidig arbejdsplads på matr.nr. 16 by, Grejs By, Grejs.

Arbejdspladsen vil blive anvendt til byggeplads med jord- og sand/grusoplag, materialer som rør og brønde, skurvogne, og parkering.

Da ejendommen ligger i landzone, er sagen behandlet efter planlovens § 35, stk.

1.

Kommunes afgørelse

Der gives landzonetilladelse efter planlovens § 35, stk. 1, til en midlertidig

arbejdsplads på 3.908 m² placeret som vist på jeres kort af 9. december 2026.

Landzonetilladelsen gælder for perioden fra 1. april 2026 til 31.december 2028

Der er brug for pladsen i forbindelse med kloakering af Grejs.

Sagen

Det samlede areal for arbejdspladsen udgør 3.908 m² og skal give plads til et oplag af 150 t. sand og stabilgrus og 1000 t. jord oplagt i miler, materialeoplag af rør og brønde mv. Derudover skal der være et området med plads til skurvogne og parkering.

Ind- og udkørsel sker i den sydøstligste del af området. Der vil være ca. 46 kørsler med dumpere, lastvognskørsel og personbilskørsel pr. dag.

Natura 2000

Natura 2000-områder er udpeget for at beskytte truede, sjældne eller

karakteristiske dyre- og plantearter og naturtyper.

Nærmeste Natura 2000-område er område nr. N81 Øvre Grejs Ådal, beliggende ca. 1,2 km sydvest for pladsen.

Det vurderes, at det kan udelukkes, at planen påvirker udpegningsgrundlaget

for et Natura 2000-område, og området integritet væsentligt pga. afstanden til

Natura 2000-områder og planens omfang og indhold.

Figur 1: Arbejdspladsens placering.

Jævnfør planlovens § 35, stk. 1, kræver det en tilladelse fra kommunen hvis der foretages udstykning, opføres ny bebyggelse eller sker ændring i anvendelsen af bestående bebyggelse og ubebyggede arealer i landzone.

Kommunen har vurderet, at den midlertidige arbejdsplads er en ændring af anvendelsen af arealet, der vil foregå i mere end 6 uger, hvorfor det kræver en landzonetilladelse.

Bilag IV-arter

Bilag IV i EU’s habitatdirektiv er en liste over udvalgte dyre- og plantearter,

som medlemslandene er forpligtet til generelt at beskytte, både inden for og

uden for Natura 2000-områderne. Bilag IV-arterne må ikke indfanges eller

slås ihjel og der er forbud mod forstyrrelse eller ødelæggelse af deres yngle og

rasteområde. For planter gælder, at de ikke må beskæres eller graves op.

Vejle Kommune har ikke kendskab til, at der i området forekommer dyre- eller

plantearter, der er omfattet af habitatdirektivets bilag IV. Det vurderes derfor,

at planen kan realiseres, uden at projektet vil beskadige eller ødelægge væsentlige

yngle- eller rastepladser for f.eks. stor vandsalamander, spidssnudet

frø, forskellige flagermusarter og odder og andre dyrearter, der er omfattet af

habitatdirektivets bilag IV.

Nabohøring

Der er ikke foretaget nabohøring, da der er tale om en midlertidig arbejdsplads på er relativt lille

areal med god afstand til naboer.

Offentliggørelse

Afgørelsen vil 23. februar 2026 blive offentliggjort på kommunes hjemmeside.

www.vejle.dk/afgoerelser

Tilladelsen må ikke udnyttes før klagefristens udløb den 23. marts 2026, og i givet fald kan en klage få opsættende virkning.

Når klagefristen er udløbet, vil du få besked, om der er indkommet klager.

I øvrigt

Der gøres i øvrigt opmærksom på, at Museumslovens § 25 giver en bygherre mulighed

for at bede det lokale kulturhistoriske museum om en udtalelse forud for anlægsarbejdets

opstart. Ifølge museumslovens § 27 stk. 2 gælder desuden følgende: Findes der under

jordarbejde spor af fortidsminder, skal arbejdet standses, i det omfang det berører

fortidsmindet. Fortidsmindet skal straks anmeldes til kulturministeren eller det nærmeste

statslige eller statsanerkendte kulturhistoriske museum – i dette tilfælde Vejle Museum.

Klagevejledning

Enhver med retlig interesse i sagen, samt landsdækkende foreninger, kan klage over afgørelsen, og

der kan klages over retlige spørgsmål og skønsspørgsmål. Dvs. at du kan klage, hvis du mener, at

kommunen ikke har haft hjemmel til at træffe afgørelsen og over selve afgørelsen. Klagen har

opsættende virkning.

Klagen skal inden for 4 uger efter afgørelsen er meddelt, sendes til Planklagenævnet via

Klageportalen.

Når du opretter klagen i Klageportalen, er det vigtigt, at du under punktet ”Oplysning om den sag

klagen vedrører” indtaster journalnummer og sagsbehandler, som du finder øverst i afgørelsen.

For fritagelse af brug af klageportalen sendes begrundet anmodning til plan@vejle.dk eller Teknik

& Miljø, Kirketorvet 22, 7100 Vejle.

Det koster et gebyr på 900 kr. for privatpersoner og 1.800 kr. for virksomheder og organisationer at

klage. For oplysning om gebyr, og hvem der kan fritages for brug af Klageportalen, se

Planklagenævnets hjemmeside.

Hvis du vil indbringe afgørelsen for domstolene, skal det ske inden 6 måneder fra afgørelsen.

I øvrigt

Tilladelsen fritager ikke ejer for at indhente tilladelse efter anden lovgivning - som oftest

tilladelse efter byggeloven fra kommunen.

Kopi af afgørelsen sendt til:

Danmarks Naturfredningsforening

Vejle Museum

Energinet

Venlig hilsen

Elsebeth Frost-Jensen

Arkitekt og Byplanlægger